Բանակի ծննդյան 16—ամյակի տոնակատարություններն սկսվեցին կիրակի երեկոյան, Գ. Սունդուկյանի անվան ազգային ակադեմիական թատրոնում կազմակերպված սպայական պարահանդեսով, որին ներկա էր նաեւ վարչապետ Սերժ Սարգսյանը։ ՀՀ պաշտպանության նախարարության Վազգեն Սարգսյանի անվան ռազմական ինստիտուտի սաները զինվորական գործից զատ երկու ամիս սերտել էին նաեւ դասական ու եվրոպական պարերի շարժումները, նրբություններն ու հմտությունները, այնպես որ, կարողացան գեղեցկուհի—պարընկերուհիների հետ միասին գերել հանդիսատեսին։